wickkiey/tamil-wikipedia-chunked huggingface dataset:
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/தங்குமிட உதவி

## தங்குமிட ஏற்பாடுகள்

### கிண்டியில் உள்ள அண்ணா பல்கலைக்கழக முன்னாள் மாணவர் விருந்தினர் அறைகள் (Alumni centre guest rooms)

கிண்டியில் இருந்து அடையாறு செல்லும் சாலையில் பல்கலையின் முதன்மை வாயிலில் இறங்க வேண்டும். பேருந்து நிறுத்தத்தின் பெயர் காந்தி மண்டபம் அல்லது அண்ணா பல்கலைக்கழகம். முதன்மை வாயிலில் இருந்து 10 நிமிடம் நடக்கும் தொலைவில் உள்ளது. சென்னை எழும்பூரில் இருந்து 23C எண் பேருந்து வரும். வேறு பல இடங்களில் இருந்து வரும் பேருந்துத் தடங்களுக்கு http://busroutes.in/chennai/stage/1954/  
**இந்த விருந்தினர் அறைகள் பல்கலையின் பெண்கள் விடுதிக்கு எதிரில் அமைந்துள்ளது.**  
1. &#32;பார்வதிஸ்ரீ (சனி, ஞாயிறு இரு நாட்கள்)
1. அபிராமி (சனி, ஞாயிறு இரு நாட்கள்)
1. நந்தினி கந்தசாமி (சனி, ஞாயிறு இரு நாட்கள்)
1. விஜயராணி (சனி, ஞாயிறு இரு நாட்கள்)
1. தென்காசி சுப்பிரமணியன் (சனி, ஞாயிறு இரு நாட்கள்)
1. தேனி. மு. சுப்பிரமணி. (சனி, ஞாயிறு இரு நாட்கள்)
1. V.B.Manikandan ( (சனி, ஞாயிறு இரு நாட்கள்)
1. தகவலுழவன் (சனி, ஞாயிறு இரு நாட்கள்)
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/தங்குமிட உதவி

## தங்குமிட ஏற்பாடுகள்

### MSSRF விருந்தினர் அறைகள்

M S Swaminathan Research Foundation, 3rd Cross Street, Institutional Area, Taramani, Chennai 600 113, India  
என்ற முகவரியில் உள்ள நிறுவனத்தின் விருந்தினர் அறைகள் முன்பதிவு செய்யப்பட்டுள்ளன.  
பூங்கா நகரில் பறக்கும் தொடர்வண்டியில் ஏறி இந்திரா நகரில் இறங்கினால் சரியாக இருக்கும்.  
பேருந்தில் வருபவர்கள் அடையாறு - கிண்டி செல்லும் மத்திய கைலாசம் சாலையில் இறங்கி 5c, 5t, 5k என்று தரமணி நோக்கிச் செல்லும் பேருந்துகளில் ஏறி இந்திரா நகர் நிறுத்தத்தில் இறங்கலாம். நடந்தால் 15 நிமிடங்கள் ஆகும். தானியில் செல்வது என்றால் 40 உரூபாய் கொடுக்கலாம்.  
1. ஸ்ரீதர் (சனி, ஞாயிறு இரு நாட்கள்)
1. பயனர்:Arunankapilan (சனி, ஞாயிறு இரு நாட்கள்)
1. முனைவர். துரை. மணிகண்டன்
1. ஹிபாயத்துல்லா (சனி மட்டும்)
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/தங்குமிட உதவி

## தங்குமிட ஏற்பாடுகள்

### இனி தான் தங்குமிடம் ஏற்பாடு செய்ய உள்ளவர்கள்

1. சுருளிராஜ் (சனி, ஞாயிறு இரு நாட்கள்) - கீழே தங்குமிட உதவி வழங்கும் நண்பர்கள் எவரேனும் இவரைத் தங்கள் வீட்டில் தங்க அழைக்கலாம்.
தினேஷ்குமார் பொன்னுசாமி (வெள்ளியன்று இரவு மட்டும், நீச்சல்காரரின் இடம் சரியாக இருக்கும்)
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/தங்குமிட உதவி

## தங்குமிட உதவி கோருவோர் பட்டியல்

1. தேனி. மு. சுப்பிரமணி. (சனி, ஞாயிறு இரு நாட்கள்)
1. ஸ்ரீதர் (சனி, ஞாயிறு இரு நாட்கள்)
1. V.B.Manikandan ( (சனி, ஞாயிறு இரு நாட்கள்)
1. மயூரநாதன் (பிற பயனர்களுடன் தங்குவதற்கு இடம் தேவை - தங்குவதற்கான நிதியுதவி தேவையில்லை)
1. ஹிபாயத்துல்லா (சனி மட்டும்)
1. மா. தமிழ்ப்பரிதி (சனி, ஞாயிறு இரு நாட்கள்)
1. சஞ்சீவி சிவகுமார்
1. &#32;பார்வதிஸ்ரீ (சனி, ஞாயிறு இரு நாட்கள்)
1. அபிராமி (சனி, ஞாயிறு இரு நாட்கள்)
1. நந்தினி கந்தசாமி (சனி, ஞாயிறு இரு நாட்கள்)
1. தென்காசி சுப்பிரமணியன் (சனி, ஞாயிறு இரு நாட்கள்)
1. பயனர்:Arunankapilan (சனி, ஞாயிறு இரு நாட்கள்)
1. முனைவர். துரை. மணிகண்டன்
1. சிவகோசரன் (சனி மட்டும்)
1. சிவக்குமார் (ஞாயிறு மட்டும்)
1. விஜயராணி (சனி, ஞாயிறு இரு நாட்கள்)
1. சுருளிராஜ் (சனி, ஞாயிறு இரு நாட்கள்)
1. இரவி (சனி, ஞாயிறு இரு நாட்கள்)
1. தகவலுழவன் (சனி, ஞாயிறு இரு நாட்கள்)
1. தினேஷ்குமார் பொன்னுசாமி (வெள்ளியன்று இரவு மட்டும், நீச்சல்காரரின் இடம் சரியாக இருக்கும்)
1. அருணன்கபிலன் (சனிக்கிழமை இரவு மட்டும்)
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/தங்குமிட உதவி

## தங்குமிட ஆதரவு வழங்குவோர்

நிகழ்வுக்கு வருவோர் அனைவரும் ஒரே இடத்தில் தங்குவது தோழமையை வளர்க்க உதவும். இருப்பினும், கூடுதலான பேருக்கு தங்குமிட உதவி தேவைப்படும் நிலையில், சென்னையில் உள்ள உங்கள் வீட்டின் ஒரு அறையைப் பகிர்ந்து கொள்ளலாம். அவ்வாறு உங்கள் வீட்டின் அறையைப் பகிர்ந்து கொள்ள முன்வருகிறீர்கள் என்றால் எத்தனைப் பேரைத் தங்க வைக்க முடியும், ஆண் / பெண் தங்குவதில் தயக்கமுண்டா என்பதையும் தெரிவியுங்கள். நன்றி.  
1. சென்னை சைதாப்பேட்டை கூத்தாடும் பிள்ளையார் கோயில் தெருவில் மூன்றாவது மாடியில் ஒரு வாடகை வீட்டில் அன்னையுடன் வசிக்கிறேன். ஒரு அறையை விருந்தினருக்காக ஒதுக்கி தர இயலும். இருவரோ, மூவரோ தாராளமாக தங்கலாம். (தண்ணீர் பிரட்சனை இல்லை) --சகோதரன் ஜெகதீஸ்வரன் (பேச்சு) 06:39, 20 செப்டம்பர் 2013 (UTC)
1. என் வீடு கிழக்கு தாம்பரத்தில் உள்ளது. 2 அறைகளைப் பகிர முடியும். ஆண்கள் /பெண்கள் இருவரும் தங்கலாம். ஸ்ரீனிவாசன்
1. போர்க்கால நடவடிக்கையாக, சென்னையின் பல பகுதிகளில் உள்ள நண்பர்கள் வீடுகளில் ஒரு 10 பேரையாவது தங்க வைக்க முடியும் :) --இரவி (பேச்சு) 19:09, 20 செப்டம்பர் 2013 (UTC)
1. என் வீடு சென்னை கே.கே.நகர் பாண்டிச்சேரி விருந்தினர் மாளிகை அருகே உள்ளது. இருவர் தங்கலாம் பீ.சா.பெரி.க.ம.செல்வமணி
1. அவசரக் காலத்தில் OMR சோழிங்கநல்லூரிலுள்ள எனது இருப்பிடத்தைப் ஒன்று இரண்டு சகோதரர்களுடன் பங்கிடமுடியும். உயர் வசதிகள் இல்லை மற்றும் அரங்கிலிருந்து ஒருமணி நேரப்பயணத்தைக் கருத்தில் கொள்ளவும்.--நீச்சல்காரன் (பேச்சு) 18:39, 24 செப்டம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/தங்குமிட உதவி

## இற்றை

தங்குமிட உதவி கோரியோர் அனைவருக்கும் தங்குமிடம் ஏற்பாடு செய்யப்பட்டது. சுருளிராஜ், தினேஷ்குமார் பொன்னுச்சாமி ஆகியோர் தங்குமிட உதவி கோரியிருந்தாலும் அதற்கான ஏற்பாடுகளைத் தாங்களே கவனித்துக் கொண்டார்கள்.  
தங்குமிடம் தொடர்பான செலவுகள் பின்வருமாறு. இவை நேரடியாக அந்தந்த விடுதிகளில் செலுத்தப்பட்டுள்ளது.  
- அண்ணா பல்கலைக்கழக விருந்தினர் விடுதிச் செலவு - 7700 இந்திய உரூபாய்
- அண்ணா பல்கலைக்கழக முன்னாள் மாணவர் விடுதிச் செலவு - 11800 இந்திய உரூபாய்
- ம. சா. சுவாமிநாதன் ஆராய்ச்சி நிறுவன விடுதிச் செலவு - 3960 இந்திய உரூபாய் (விடுதியில் தங்கியோர் அங்கு உள்ள உணவகத்தில் உணவருந்திய செலவையும் சேர்த்து)
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/

தமிழ் விக்கிப்பீடியா பத்தாண்டுகள் கொண்டாட்டங்கள் தொடர்பான நிதி ஏற்பாடுகள், செலவுகள் விவரம் இங்கு இற்றைப்படுத்தப்படும்.  
- விக்கிமீடியா அறக்கட்டளையிடம் கோரிய நிதி (நிதி வேண்டலுக்கான தமிழ் விக்கிப்பீடியா வரைவுப் பக்கம்)  
- CIS-A2K அமைப்பிடம் கோரிய நிதி  
- இந்திய விக்கிமீடியா கிளையிடம் கோரிய நிதி  
- புரவலர்கள்  
- செலவுகள்
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/

## நிதியைக் கையாள்பவர்கள்

- இரவி (CIS- A2K தரும் இடைக்கால நிதி ஏற்பாடு இரவியின் சேமிப்புக் கணக்குக்கு வரும்)
- WMF தரும் பணத்தைப் பெற இரண்டு விக்கிப்பீடியர்கள் இணைந்து கூட்டு வங்கிக் கணக்கைத் துவங்க வேண்டும். ஒரே ஊரில் இருவரும் இருக்கும் வசதியை முன்னிட்டு இரவி, சிவக்குமார் ஆகியோர் கோயம்புத்தூரில் இருந்து இந்த ஏற்பாட்டைக் கவனிப்பார்கள்.  
WMF நல்கைக் குழுவின் புரிதலுக்காக இதே செய்தி ஆங்கிலத்தில்:  
Tamil Wikipedia administrators Ravishankar and Sivakumar will serve as the joint treasurers to handle the fund received through WMF grant for Tamil Wikipedia 10 years celebrations. They will open a new joint bank account which will be used exclusively for this purpose. The transactions through this bank account will be submitted openly for audit by Tamil Wikipedia community.
# கைபர் தொடர்வண்டிப் பயணம்

**கைபர் தொடர்வண்டிப் பயணம்** ஒரு சுற்றுலாத் தொடர்வண்டிப் பயணம் ஆகும். இத்தொடர்வண்டி பெஷாவர், *லண்டி கொட்டால்* ஆகிய இரு நகரங்களுக்கு இடையே, கைபர் கணவாய் வழியாக ஓடியது.
இப்பயணமானது வரலாற்றின் காலங்களுக்கு உள்ளே செல்லும் பயணம் எனவும் அழைக்கப்படுகிறது. இத்தொடர்வண்டி செல்லும் 52 கிலோமீட்டர் தொலைவில், 34 குகைகளையும் 92 பாலங்களையும் கடந்து செல்கிறது. ஒவ்வொரு மாதத்தின் முதல் ஞாயிற்றுக்கிழமை இச்சேவை இருந்தது. உள்ளூர் மக்களுக்கு இலவசப் பயணம் அனுமதிக்கப்பட்டிருந்தது. 1925 நவம்பர் 3 ஆம் நாள் இந்தத் தொடர்வண்டிப்பயணம் அதிகாரபூர்வமாய் ஆரம்பிக்கப்பட்டது.
1947 பாகிஸ்தான் விடுதலைக்குப்பின் ஒவ்வொரு ஞாயிற்றுக்கிழமையும் ஓடுமாறு இந்த தொடர்வண்டிப் பயணம் அமைக்கப்பட்டது. போதுமான நிதி ஆதாரம் இல்லாதலால் 1982 ஆம் ஆண்டு இந்தச் சேவை நிறுத்தப்பட்டது. பின்னர் தனியார் அமைப்புகள் பாகிஸ்தான் அரசுடன் இணைந்து செயலாற்றி, 1990 -ல் மீண்டும் இச்சேவை ஆரம்பிக்கப்பட்டது. 2006 ஆம் ஆண்டு ஏற்பட்ட வெள்ளத்தின் காரணமாக தண்டவாளங்கள் அடித்துச் செல்லப்பட்டதால் மூடப்பட்டது.
# திருவையாறு ஐயாறப்பர் கோயில்

**திருவையாறு ஐயாறப்பர் கோயில்** (*Aiyarappar Temple*) என்ற சிவன் கோயில், தமிழ்நாட்டில், தஞ்சாவூர் மாவட்டம் திருவையாற்றில் காவிரி கரையில் அமைந்துள்ளது. இக் கோயில் திருஞானசம்பந்தர், திருநாவுக்கரசர், சுந்தரர் ஆகிய மூவராலும்தேவாரம் பாடல் பெற்ற சிவத்தலமாகும். அதோடு மாணிக்கவாசகரால் இயற்றப்பட்ட திருவாசகம் பாடல் பெற்ற தலங்களில் ஒன்று எனும் பெருமையைக் கொண்டது. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 51வது சிவத்தலமாகும். இச்சிவாலயத்தின் மூலவர் ஐயாறப்பர், இறைவியின் பெயர் அறம்வளர்த்தநாயகி (வடமொழியில் தர்மசம்வர்தினி). இத்தலத்தில் தான் சிவபெருமான் திருநாவுக்கரசு நாயனாருக்குத் திருக்கயிலாய காட்சி கொடுத்தருளினார் என்பது தொன்நம்பிக்கை.
# திருவையாறு ஐயாறப்பர் கோயில்

## சப்தஸ்தானம்

சிலாத முனிவர் யாகசாலை நிலத்தை உழுதபோது, அவருக்குப் பெட்டியில் கிடைத்த குழந்தை செப்பேசன். தமக்கு ஆயுள் 16 ஆண்டுகளே என்பதறிந்து, கழுத்தளவு திருக்குள நீரில் நின்று கடுந்தவம் புரிந்தான். ஐயாறப்பரின் பேரருட்காட்சியால் கங்கை நீர், சந்திர நீர், அம்மையின் திருமுலைப்பால், நந்தி வாய் நுரைநீர், கமண்டல நீர் ஆகிய ஐந்து ஆறுகளாலும் அபிஷேகம் செய்யப்பெற்றார். அதன் பின் ஐயாறப்பர் செப்பேசருக்கு ஞானோபதேசமும் நந்தீசர் எனும் தீட்சாநாமமும், சிவகணத் தலைமையும் முதல் குருநாதனாம் தகுதியும் அருளினார். அத்துடன் நில்லாது, ஐயாற்றெம்பெருமான் தாமே முன்னின்று திருமழபாடியில் வியாக்ரபாதரின் திருமகளாம் சுயசாம்பிகையை பங்குனிப் புனர்பூசத்தில் திருமணம் செய்துவைத்தார். அதன் தொடர்பான விழாவே சப்தஸ்தான விழாவாகும்.  
ஒவ்வொரு ஆண்டும் ஏப்ரல் மாதத்தில் திருவையாற்றில் ’சப்தஸ்தானம்’ திருவிழா கொண்டாடப்படுகிறது. திருவையாறு மற்றும் அதன் அருகிலுள்ள ஏழு கோயில்களிலிருந்து கண்ணாடிப் பல்லாக்குகளில் அந்தந்தக் கோயில் கடவுளர்கள் இக் கோயிலில் சங்கமிக்கின்றனர். அங்கு ’பூச்சொரிதல்’ நடைபெறும். விழாவின் இறுதியில் பல்லக்குகள் மீண்டும் அந்தந்த கோயில்களுக்குத் திரும்பிச் செல்கின்றன.
# திருவையாறு ஐயாறப்பர் கோயில்

## வரலாறு

கோயிலில் உள்ள பல கல்வெட்டுகள் கோயிலுக்கு சோழர், பாண்டியர் மற்றும் பிற ஆட்சியாளர்கள் செய்த திருப்பணிகளைக் குறிப்பிடுகின்றன. கரிகால் சோழன், இராசராசன், சடையவர்மன் சுந்தரபாண்டியன், கிருஷ்ணதேவராயன் ஆகியோர் திருவையாறுடன் தொடர்புடையவர்கள். இக்கோயிலானது வடகைலாயம் (உத்தரகைலாசம்), தென் கைலாயம் (தட்சிணகைலாசம்) என்று இரண்டு தனித்தனி பிரிவுகளைக் கொண்டது இக்கோயில். வடகைலாயம் 10 ஆம் நூற்றாண்டின் பிற்பகுதியில் இராசராச சோழனின் பட்டத்தரசியான உலகமாதேவியால் புணரமைக்கப்பட்டு கற்றளியாக்கப்பட்டது. அவர் இக்கோயிலுக்கு பல கொடைகளையும் செய்தார். தென்கைலாயம் ராசேந்திர சோழனின் அரசியால் புதுப்பிக்கப்பட்டது.  
நாயன்மார்களில் முதன்மையான ஒருவரான அப்பர், இக்கோயிலுடன் நெருங்கிய தொடர்புடையவர். தனது வயோதிக காலத்தில் திருக்கயிலை மலைக்கு யாத்திரை சென்ற அப்பர், மானசரோவர் ஏரியைத் தாண்டி போக முடியாமல் தவழ்த்து தவழந்து சென்றார். அவர் முன்னர் முனிவர் வடிவில் தோன்றிய சிவபெருமான் மானசரோவர் குளத்தில் மூழ்கி எழுந்தால் கயிலையை தரிசிக்கலாம் என்று சொல்ல, அப்பரும் அவ்வாறே செய்தார். அக்குளத்தில் மூழ்கிய அப்பர் பின்னர் திருவையாறு கோவில் குளத்தில் இருந்து வெளியே வந்தார். பின்னர் தென் கயிலை என அழைக்கப்படும் திருவையாறு சன்னதிக்குள் திருகயிலாய தரிசனத்தைப் பெற்றார். கயிலைக்குச் செல்லாமலேயே கயிலாய தரிசனத்தைப் பார்த்தவர் எனும் பெருமையையும் பெற்றார். இதனை அப்பர் பாடலாகவும் பாடியருளினார். "மாதர் பிறை கன்னியானை" எனத்துவங்கும் தேவாரப் பாடலில் "யாதும் சுவடு படாமல் ஐயாறடைகின்ற போது" எனவும் "கண்டேன் அவர் திருப்பாதம் கண்டறியாதன கண்டேன்" எனவும் பாடியருளினார். இந்த நிகழ்வு அங்கு ஒவ்வொரு வருடமும் விழாவாகக் கொண்டாடப்படுகிறது.  
கோயிலின் தெற்குச் சுவரில் நிலம் விற்பனை செய்யப்பட்டதைக் குறிக்கும் வகையில் முதலாம் இராசராசனின் 21ஆம் ஆட்சியாண்டு காலத்திய கல்வெட்டு (ARE 219 of 1894) உள்ளது. 22 ஆம் ஆட்சியாண்டில் பதிவுசெய்யப்பட்ட மற்றொரு கல்வெட்டு, கோவிலின் நொந்தவிளக்குகளுக்கு 96 ஆடுகளை கொடையாக வழங்கியதைக் குறிக்கிறது. மன்னரின் 24 வது ஆட்சியாண்டு கல்வெட்டு, தலைமை மற்றும் ஊர்வல் தெய்வங்களுக்கு வழங்கப்பட்ட பல்வேறு வகையான நகைகளைக் குறிக்கிறது. மண்டபத்தின் கிழக்குச் சுவரில் உள்ள ஒரு கல்வெட்டு (ARE 215 of 1894) இராசராசனின் மருமகன் விமலாதித்தன் எட்டு வெள்ளிப் பானைகளை கோயிலுக்கு அளித்ததைக் குறிக்கிறது. முதலாம் இராசேந்திரனின் நான்காவது ஆட்சியாண்டில் நிலம் வழங்கியதற்கான பதிவு 1894 ஆம் ஆண்டு கண்டுபிடிக்கபட்ட கலவ்வெட்டு எண் ARE 216 இல் காணப்படுகின்றது. முதலாம் இராசாதிராசனின் முப்பத்தி இரண்டாம் ஆண்டு ஆட்சியாண்டு காலத்தின் மற்ற பெரிய கல்வெட்டானது, மூன்று பாண்டிய மன்னர்களான மாணபிரான், வீர பாண்டியன், சுந்தர பாண்டியன் ஆகியோருக்கு எதிராக அவரின் வெற்றிகளைக் குறிக்கிறது.
# திருவையாறு ஐயாறப்பர் கோயில்

## கோயில் தேர்

350 ஆண்டுகளுக்கு முன்னர் நாயக்கர் காலத்தில் செய்யப்பட்ட தேர் சேதமடைந்துவிட்டதால், புதிய தேர் செய்யும் பணி சூன் 2017இல் தொடங்கப்பட்டது. 5 படி நிலைகளில் 18 முக்கால் அடி உயரத்தில் 12.9 அடி அகலத்தில் பழமை மாறாமல் கட்டப்பட்டுள்ளது. 60 டன் இலுப்பை மரங்கள், 2 டன் தேக்கு மரங்கள், 2 1/2 டன் இரும்புபொருள்களைக் கொண்டு அமைக்கப்பட்ட இத்தேரில் விநாயகர், முருகன், சுவாமி அம்பாள், சண்டிகேசுவரர், 63 நாயன்மார்கள், நான்கு ஆழ்வார்கள், அப்பர் திருக்கயிலாயக் காட்சி, தசாவதாரக்காட்சி, சப்தஸ்தான திருவிழா காட்சி, மீனாட்சி திருக்கல்யாணக்காட்சி, சிவபுராணக்காட்சி உள்ளிட்ட 750 சிற்பங்கள் உள்ளன. தேரின் வெள்ளோட்டம் 11 சூலை 2018இல் நடைபெறுகிறது.
# திருவையாறு ஐயாறப்பர் கோயில்

## குடமுழுக்கு

இக்கோயிலின் குடமுழுக்கு 3 பிப்ரவரி 2025, ஞாயிற்றுக்கிழமை நடைபெற்றது.  
;சப்தஸ்தானங்கள்  
| **கோயில்** | **ஊர்** | **மாவட்டம்** |  |
| --- | --- | --- | --- |
| - |  |  |  |
| ஐயாறப்பர் கோயில் | திருவையாறு | தஞ்சாவூர் |  |
| ஆபத்சகாயேஸ்வரர் கோயில் | திருப்பழனம் | தஞ்சாவூர் |  |
| சோற்றுத்துறை நாதர் கோயில் | திருச்சோற்றுத்துறை | தஞ்சாவூர் |  |
| திருவேதிகுடி | திருவேதிகுடி | தஞ்சாவூர் |  |
| பிரமசிரக்கண்டீசுவரர் கோயில் | திருக்கண்டியூர் | தஞ்சாவூர் |  |
| புஷ்பவனேஸ்வரர் கோயில் | திருப்பூந்துருத்தி | தஞ்சாவூர் |  |
| நெய்யாடியப்பர் கோயில் | தில்லைஸ்தானம் | தஞ்சாவூர் | } |
# பாபநாசம் பாலைவனேஸ்வரர் கோயில்

**பாபநாசம்** பாலைவனேஸ்வரர் கோயில் திருஞானசம்பந்தரால் தேவாரம் பாடல் பெற்ற சிவாலயமாகும். இத்திருத்தலம் திருநாவுக்கரசரால் பாடல் பெற்ற சிவாலயமாகும். இது தஞ்சாவூர் மாவட்டத்தில் பாபநாசம் வட்டத்தில் அமைந்துள்ளது. இறைவன் புலியின் தோலை உரித்து உடுத்திக் கொண்ட செயலைச் செய்த தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் அமைந்துள்ள 19ஆவது சிவத்தலமாகும்.
# பாபநாசம் பாலைவனேஸ்வரர் கோயில்

## தல வரலாறு

- பாண்டவர்களின் வனவாச காலத்தில், தௌமிய முனிவரின் ஆலோசனைப்படி அருச்சுனன் இத்தலத்திற்கு வந்து, வழிபட்டு, வில்வித்தையின் நுட்பங்களை உணர்ந்து, பாதாள உலகம் சென்று உலூபியை மணந்து வந்தான் என்று சொல்லப்படுகிறது.
- தாருகாவனத்து முனிவர்கள், இறைவனைப் புறக்கணித்து அவரையே அழிக்க எண்ணி, தீயவேள்வி செய்து, புலியை வரவழைத்து, அதை இறைவன் மீது ஏவ, இறைவனும் அப்புலியின் தோலை உரித்து உடுத்திக் கொண்ட செயலைச் செய்த தலம்.
# பாபநாசம் பாலைவனேஸ்வரர் கோயில்

## தல சிறப்புகள்

- சுவாமி, அம்பாள் இருவரும் கல்யாணத் திருக்கோலத்தில் விளங்குகின்றனர்.
- வேதம்|வேதங்களின் நடுவணதாகிய யஜுர் வேதம்|யஜுர்வேதத்தின் நடுவின் பஞ்சாக்ஷரம் விளங்குவது போல, திருமுறைகளில் தேவாரத்துள் நடுவணதாகிய அப்பர் தேவாரத்துள், குறுந்தொகையில், நடுப்பதிகமாகிய 51-ஆவது பதிகம் இத்தலத்துப் பதிகமாகும். இப்பதிகத்தின் நடுப்பாடலாக உள்ள "விண்ணினார் பணிந்து " என்று தொடங்கும் பாடலின் நடுவில் சூட்சும பஞ்சாக்ஷரம் விளங்குகிறது. இச்சிறப்பினையுடைய (பதிகத்திற்கு) உரிய தலம் ஆகும்.
- கோயில் கீழ்ப்பகுதி கருங்கல்லிலும், மேற்பகுதி செங்கற் கட்டமைப்பிலும் காணப்படுகிறது.
- கோயிலுள் பெரிய நெற்களஞ்சியம் உள்ளது - வட்ட வடிவில் கூம்பு முனையுடன் செங்கல்லால் கட்டப்பட்டுள்ள இக்களஞ்சியம் 12 ஆயிரம் கலம் கொள்ளளவுடையது. இவ்வளவு அதிகமான நெல் வருவாயைக் கொண்டதாக இக்கோயில் விளங்கியதென்பது நமக்குத் தெரிகிறது. தற்போது இது பயன்படுத்தப்படாமல் உள்ளது.
- பிராகாரத்தில் விநாயகர், சோமாஸ்கந்தர், சுப்பிரமணியர், வசிஷ்டர், மகாலட்சுமி, பார்த்திபன், மலையத்துவசன் ஆகியோர் வழிபட்ட சிவலிங்கள் உள்ளன.
- இக்கோயிலில் முதலாம் குலோத்துங்கன், விக்கிரம சோழன், இரண்டாம் இராசராசன், மூன்றாம் இராசராசன், மூன்றாம் குலோத்துங்கன் ஆகியோருடைய காலத்திய கல்வெட்டுக்கள் உள்ளன.
- இக்கல்வெட்டுக்களில் இவ்வூர், "நித்தவிநோத வளநாட்டு நல்லூர் நாட்டைச் சேர்ந்த ஊர் " என்றும்; இறைவன் "திருப்பாலைத்துறை மகாதேவர் " என்றும் குறிக்கப்பட்டுள்ளது.
- முதற் குலோத்துங்கன் காலத்தில் இக்கோயில் கருங்கல் திருப்பணியாக ஆக்கப்பெற்றிருக்க வேண்டும் என்பது ஆய்வாளர்கள் கருத்தாக உள்ளது.
# பாபநாசம் பாலைவனேஸ்வரர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருநாவுக்கரசர் பாடிய பதிகம்  
<blockquote>
*விண்ணி னார்பணிந் தேத்த வியப்புறும்*  
*மண்ணி னார்மற வாதுசி வாயவென் *  
*றெண்ணி னார்க்கிட மாவெழின் வானகம் *  
*பண்ணி னாரவர் பாலைத் துறையரே.*  
*தொடருந் தொண்டரைத் துக்கந் தொடர்ந்துவந்*  
*தடரும் போதர னாயருள் செய்பவர்*  
*கடலின் நஞ்சணி கண்டர் கடிபுனற்*  
*படருஞ் செஞ்சடைப் பாலைத் துறையரே.*.
</blockquote>
# கோவிலூர் மந்திரபுரீஸ்வரர் கோயில்

**கோவிலூர் மந்திரபுரீ்ஸ்வரர் கோயில்** (திருவுசாத்தானம்) திருஞானசம்பந்தரால் தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 107ஆவது சிவத்தலமாகும்.
# கோவிலூர் மந்திரபுரீஸ்வரர் கோயில்

## அமைவிடம்

இச்சிவாலயம் தமிழ்நாட்டில் திருவாரூர் மாவட்டத்திலுள்ள திருத்துறைப்பூண்டி வட்டத்தில் கோவிலூர் எனும் ஊரில் அமைந்துள்ளது.
# கோவிலூர் மந்திரபுரீஸ்வரர் கோயில்

## இறைவன், இறைவி

இச்சிவாலயத்தின் இறைவன் மந்திரபுரீஸ்வரர், இறைவி பெரிய நாயகி.
# கோவிலூர் மந்திரபுரீஸ்வரர் கோயில்

## வழிபட்டோர்

இந்திரன், விசுவாமித்திரர், ஸ்ரீராமர், இலக்குவன், ஜாம்பவான், சுக்கிரீவன், அனுமன் முதலானோர் வழிபட்ட திருத்தலம்.
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/புரவலர்கள்

:***To read this page in English, please click here***.  
தமிழ் விக்கிப்பீடியா பத்தாண்டு கொண்டாட்டத்துக்கான புரவலர்களை வரவேற்கிறோம். தாங்கள் அளிக்கும் ஆதரவு தமிழ் விக்கிப்பீடியாவை இன்னும் பரவலாக அறிமுகப்படுத்தவும் கூடுதல் பங்களிப்பாளர்களைப் பெற்றுக் கொள்ளவும் உதவும். நன்றி.
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/புரவலர்கள்

## நிதி அடுக்குகள்

- தொடக்க நிலை - குறைந்தது 5,000 இந்திய ரூபாய்.
- வளர் நிலை - 10,000 இந்திய ரூபாய்.
- சிறப்பு நிலை - 20,000 இந்திய ரூபாய் அல்லது அதற்கு மேலான தொகை.
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/புரவலர்கள்

## நிதி ஆதரவு அளிக்க

நிதி ஆதரவு அளிக்க விரும்பும் நிறுவனங்கள் ravidreams at gmail dot com , natkeeran at gmail dot com ஆகிய முகவரிகளுக்கு மின்மடல் அளிக்கலாம். அல்லது, இரவியின் 99431 68304 என்ற எண்ணுக்கு அழைக்கலாம்.  
ஒவ்வொரு நிலைக்கும் ஏற்றவாறு புரவலர்களுக்கு நன்றி நவிலப்படும்.
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/புரவலர்கள்

## புரவலர்கள் பட்டியல்

- கிழக்கு பதிப்பகம் - 5000 இந்திய ரூபாய் மதிப்பிலான புத்தகங்களைக் கட்டுரைப் போட்டி வெற்றியாளர்களுக்குத் தர முன்வந்திருக்கிறார்கள்.
- ஜெகதீஸ்வரன் - 6000 - சட்டைகள் அச்சிட.
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/புரவலர்கள்

## தமிழ் விக்கிப்பீடியர்கள் அளிக்கும் நிதி ஆதரவு

**குறிப்பு**: பத்தாண்டு கொண்டாட்டச் செலவுக்கான முழு தொகையையும் விக்கிமீடியா அறக்கட்டளை தர முன்வந்துள்ளது. இதற்குப் பிறகும் புரவலர்களை நாடுவது, நமது செலவுகளை நாமே இயன்ற அளவு ஏற்றக் கொள்வது நல்ல முன்மாதிரியாக இருக்கும் என்ற அடிப்படையிலேயே. ஏற்கனவே விலைமதிப்பற்ற பல மணித்துளிகளையும் அறிவையும் உழைப்பையும் ஈன்று வரும் விக்கிப்பீடியர்கள் இந்நிகழ்வுக்கு நிதியாகவும் ஆதரவு தரத் தேவையில்லை. அப்படியே தர முன்வந்தாலும், பிறகொரு வேளையில் தகுந்த திட்டத்துக்குத் தருவது சரியாக இருக்கும். இவை அனைத்தையும் கருதிய பிறகு, நிதி ஆதரவு அளிக்க முன்வருகிறீர்கள் என்றால் கீழே விவரங்களைத் தாருங்கள்.  
1. செல்வசிவகுருநாதன் - அண்மையில் கட்டுரைப் போட்டியில் வென்ற முத்துராமன், நந்தினி இவர்கள் இருவரும் கலந்துகொள்ளும் பட்சத்தில் இவர்களின் பயணச் செலவுகளை முழுமையாக ஏற்க விருப்பம்! அண்மையில் கல்லூரிப் படிப்பினை முடித்துள்ள இவர்களை ஊக்குவித்தல் எனக்கு மன மகிழ்ச்சியினைத் தருகிறது. இவர்கள் வராத பட்சத்தில், இந்தியப் பணம் 2000 உரூபாயை நிதித் திரட்டலுக்கு வழங்குவேன். --மா. செல்வசிவகுருநாதன் (பேச்சு) 03:24, 12 செப்டம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/புரவலர்கள்

## புரவலர்களுக்கான நன்றி செலுத்தல்

- தமிழ் விக்கிப்பீடியா ஒருங்கிணைப்புப் பக்கத்திலும் நிகழ்வு அரங்கிலும் புரவலர்களின் நிறுவனச் சின்னங்கள் இடலாம்.
- நிகழ்வின் இறுதியிலான நன்றி நவிலலில் நிறுவனங்களில் பெயரைக் குறிக்கலாம்.  
(விரியும்)
# எக்செல் பொறியியல் கல்லூரி

**எக்செல் பொறியியல் கல்லூரி** என்பது தமிழ்நாட்டிலுள்ள ஒரு சுயநிதிப் பொறியியல் கல்லூரி ஆகும். நாமக்கல் மாவட்டத்திலுள்ள பள்ளக்காபாளையம் எனும் ஊரில் 2007 ஆம் ஆண்டில் இக்கல்லூரி தொடங்கப்பட்டது. இக்கல்லூரி புதுதில்லியிலுள்ள அகில இந்திய தொழில்நுட்பக் கல்விக் குழுவின் அங்கீகாரம் பெற்று, சென்னையிலுள்ள அண்ணா பல்கலைக்கழகத்தின் இணைக்கப்பட்டு செயல்பட்டு வருகிறது.
# தூவாநாயனார் கோயில் தூவாய் நாதர் கோயில்

**தூவாநாயனார் கோயில் தூவாய் நாதர் கோயில்** (திருஆருர்ப் பரவையுள் மண்டளி) சுந்தரால் தேவாரம் பாடல் பெற்ற சிவாலயமாகும். தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 89ஆவது சிவத்தலமாகும்.முன்பு, இத்திருக்கோயில் கடலிலுள் மண்கோயிலாக அமைந்திருந்தது என தலவரலாறு குறிப்பிடுகிறது.
# தூவாநாயனார் கோயில் தூவாய் நாதர் கோயில்

## அமைவிடம்

இத்திருக்கோயில் திருவாரூர் கோயிலின் தேர் நிலைக்கு அருகில், கிழக்கு ரத வீதியில் அமைந்துள்ளது.
# தூவாநாயனார் கோயில் தூவாய் நாதர் கோயில்

## அமைப்பு

ராஜகோபுரத்தைக் கடந்து உள்ளே செல்லும்போது பலிபீடம், நந்தி ஆகியவை உள்ளன. மூலவர் முன்பாக இடது புறத்தில் விநாயகர் உள்ளார். திருச்சுற்றில் விநாயகர், சுப்ரமணியர், சனீசுவரன், இறைவி, சண்டிகேசுவரர் ஆகியோரின் சன்னதிகள் உள்ளன. கோஷ்டத்தில் தட்சிணாமூர்த்தி, விஷ்ணு, பிரம்மா, துர்க்கை ஆகியோர் உள்ளனர்.
# தூவாநாயனார் கோயில் தூவாய் நாதர் கோயில்

## இறைவன், இறைவி

இக்கோயிலில் உள்ள இறைவன் தூவாய் நாதர், இறைவி பஞ்சின் மென்னடியாள்.
# திருக்கொண்டீஸ்வரம் பசுபதீஸ்வரர் கோயில்

**திருக்கொண்டீஸ்வரம் பசுபதீஸ்வரர் கோயில்** திருநாவுக்கரசரால் தேவாரம் பாடல் பெற்ற சிவத்தலமாகும். தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில்அமைந்துள்ள 72ஆவது சிவத்தலமாகும். அம்பிகை பசு வடிவில் இறைவனை வழிபட்ட தலம். திருத்தலங்கள் தோறும் சென்று இறைவனை பாடி வழிபட்டு வந்த அப்பர் பெருமான் எனப்படுகின்ற திருநாவுக்கரசர் தான் முக்தி அடைந்த தலமான திருப்புகலூருக்குச் செல்லுவதற்கு முன்பாக கடைசியாக இந்தத் தலத்திலிருந்துச் சென்றதாகவும் கூறுவர். காஞ்சி மகாசுவாமிகள் சுமார் 50 வருடங்களுக்கு முன் இங்கு வந்திருந்தபோது இறைவி சந்நிதிக்கு சக்ர யந்திரம் அளித்துள்ளார். இச்சிவத்தலம் தமிழ்நாடு திருவாரூர் மாவட்டத்திலுள்ள நன்னிலம் வட்டத்தில் திருக்கொண்டீஸ்வரம் எனும் ஊரில் அமைந்துள்ளது.
# திருக்கொண்டீஸ்வரம் பசுபதீஸ்வரர் கோயில்

## தொன் நம்பிக்கை

ஒரு சமயம், கயிலை மலையில் இறைவனும், இறைவியும் உரையாடிக்கொண்டிந்த சமயத்தில் ஒரு கருத்து வேறுபாடு உருவானது. அதன் காரணமாக இறைவியை பூலோகத்தில் பசுவாக போகும்படி இறைவன் சாபம் இடுகின்றார். அந்த. சாபம் காரணமாக பூலோகத்திற்கு வந்த அம்பிகை பசு உருவத்தில் இருந்தார். அப்போது தன் பதியான இறைவனை மீண்டும் சென்று அடைய எண்ணி, வில்வ ஆரண்யத்தில் அவரைத் தேடி அலைந்து கொண்டிருந்தார். அப்போது இறைவனைக் காணமுடியவில்லை. பசு வடிவில் இருந்த இறைவி, தன் கொம்புகளைக் கொண்டு பூமியைக் கிளறிப் பார்க்க ஆரம்பித்தார். அக்காலகட்டத்தில் அங்கு சுயம்புவாக இருந்த ஒரு லிங்கத் திருமேனியின் மீது கொம்புப்பட்டு குருதி வழிந்து ஓட ஆரம்பித்தது. அதனைக் கண்டு இறைவி அஞ்ச ஆரம்பித்தார்.பசுவான தன் மடியிலிருந்து பால் சொரிந்து அக்காயத்தை ஆற்றினார். பின் தொடர்ந்து லிங்கத் திருமேனியாக இருந்த இறைவனை வழிபட ஆரம்பித்தார். அதனால் மகிழ்ச்சி அடைந்த இறைவன்ம் ரிஷப வாகனத்தில் தோன்றி இறைவிக்கு சாப விமோசனம் தந்தார். பின்னர், ரிஷபா ரூடராய் இறைவிக்கு காட்சி தந்தார்.
# திருக்கொண்டீஸ்வரம் பசுபதீஸ்வரர் கோயில்

## பேறு பெற்றவர்கள்

தேவலோகப் பசு என்று கூறப்படுகின்ற காமதேனு வழிபட்டு பேறு பெற்ற தலமாக இத்தலம் கூறப்படுகிறது. இத்தலத்தில் தான் வியாழன் எனப்படுகின்ற குரு பகவான் சிவனை வழிபட்டு பல நல்ல பேறுகளைப் பெற்றதாகக் கூறுவர். தலவரலாற்றின் படி, இறைவன் ரிஷபாரூபராய் பசுவாக இருந்த இறைவிக்கு காட்சி தந்து உமையம்மையை ஆட்கொண்டது ஒரு கார்த்திகை மாதம் வியாழக் கிழமை எமகண்ட வேளையில் என்று நம்பப்படுகிறது. அதன் காரணமாக இக் கோயிலில் ஒவ்வொரு ஆண்டும கார்த்திகை மாதத்தில் வருகின்ற வியாழக்கிழமை நாள் சிறப்புத் திருவிழாகக் கொண்டாடப்பட்டு வருகின்றது. இதே நாளில் தான் நவக்கிரக குருபகவானும் பூஜித்து நற்கதி பெற்றதாகவும் கூறப்படுகின்றது.
# திருக்கொண்டீஸ்வரம் பசுபதீஸ்வரர் கோயில்

## கல்வெட்டு, குடமுழுக்கு

இக்கோயிலில் சகம் 1439 ஆண்டைச் சேர்ந்த விஜயநகர மன்னரான வீரகிருஷ்ண தேவ மகாராயர் கல்வெட்டு ஒன்று உள்ளது. தமிழக இந்து சமய அறநிலையதுறை நிர்வாகத்தின் கீழ் உள்ள இந்தக் கோயிலில் 2006 ஆம் ஆண்டில் குடமுழுக்கு நடைபெற்றது. அதற்குப் பிறகு, தற்போது சில திருப்பணி வேலைகள் பக்தர்களின் பங்களிப்போடு நடைபெற்று வருகிறது.நூதன கொடி மரத்தை அமைக்கின்ற பணியும், முன்னர் நடைபெற்று பின்னர் நின்று போன தைப்பூச பிரம்மோற்சவம் விழாவும் நடத்த ஏற்பாடுகள் மேற்கொள்ளப்பட்டு வருகின்றன.
# திருக்கொள்ளிக்காடு அக்னீஸ்வரர் கோயில்

**திருக்கொள்ளிக்காடு அக்னீஸ்வரர் கோயில்** அப்பர் மற்றும் சம்பந்தரால் தேவாரப் பாடல் பெற்ற தலங்களில் காவிரி தென்கரைத் தலங்களில் உள்ள 115ஆவது சிவத்தலமாகும்.
# திருக்கொள்ளிக்காடு அக்னீஸ்வரர் கோயில்

## அமைவிடம்

இச்சிவாலயம் தமிழ்நாடு திருவாரூர் மாவட்டத்திலுள்ள திருத்துறைப்பூண்டி வட்டத்தில் திருக்கொள்ளிக்காடு எனும் தளத்தில் அமைந்துள்ளது.
# திருக்கொள்ளிக்காடு அக்னீஸ்வரர் கோயில்

## இறைவின், இறைவி

இச்சிவாலயத்தின் இறைவன் அக்னீஸ்வரர். இறைவி பஞ்சின் மெல்லடியம்மை. பொங்கு சனீஸ்வரர் தனிச்சன்னதியில் அமைந்திருக்கிறார்.
# திருக்கொள்ளிக்காடு அக்னீஸ்வரர் கோயில்

## சிறப்புகள்

அக்கினி வழிபட்ட திருத்தலம்.
# திருக்கொள்ளிக்காடு அக்னீஸ்வரர் கோயில்

## குடமுழுக்கு

2015 செப்டம்பர் 9 அன்று காலையில் குடமுழுக்கு நடைபெற்றது.
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/பயிற்சிகள்

தமிழ் விக்கிப்பீடியா தொடங்கி பத்தாண்டுகள் நிறைவடைவதை ஒட்டி, 2013 செப்டம்பர் 29 அன்று சென்னையில் தமிழ் விக்கிப்பீடியா கூடல் நிகழ்வு நடைபெறும். அன்று காலை பயிற்சி வகுப்புகள் இடம்பெறும்.
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/பயிற்சிகள்

## பயிற்சிகள்

விக்கிப்பீடியாவின் புதிய பயனர்கள், ஏற்கனவே அறிமுகமான பங்களிப்பாளர்கள் ஆகியோரைக் கருத்தில் கொண்டு தனித்தனிப் பயிற்சிகள் அளிக்கலாம். புதியவர்களுக்கான பயிற்சிகள்: தமிழ்த்தட்டச்சு, விக்கிப்பீடியாவில் தொகுத்தல், படம் ஏற்றுதல், விக்கிப்பீடியா நடை முதலியன. ஏற்கனவே உள்ள விக்கிப்பீடியர்களுக்கு, தானியங்கி பயன்படுத்துதல், சிறப்பாக ஒளிப்படங்கள் எடுத்தல், சிறப்பாக பரப்புரை முயற்சிகளில் ஈடுபடல், சிறப்பாக விக்கித் திட்டங்களைச் செயற்படுத்துதல் போன்ற தலைப்புகளில் பயிற்சி அளிக்கலாம்.  
நீங்கள் பயிற்சி அளிக்க விரும்பினால், விவரங்களைக் கீழே தரவும். ஒவ்வொரு பயிற்சிக்கும் 15 முதல் 30 மணி நேரம் ஒதுக்க முடியும்.  
1. பயிற்சியின் பெயர், பயிற்சி அளிப்பவரின் பெயர்.
1. பயிற்சியின் பெயர், பயிற்சி அளிப்பவரின் பெயர்.
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/பயிற்சிகள்

## தேவைப்படும் பயிற்சிகள்

உங்களுக்குத் தேவைப்படும் பயிற்சிகள் பற்றிய கோரிக்கைகளை இங்கு இடலாம். இயன்றவரை அதற்கான ஏற்பாடுகளைச் செய்ய முயல்வோம்.  
தேவைப்படும் பயிற்சியின் பெயர், உங்கள் பெயர்.  
1. தானியங்கி பயன்படுத்தல் - சிவகோசரன் (பேச்சு) 16:18, 12 செப்டம்பர் 2013 (UTC)
1. சிறப்பாக பரப்புரை முயற்சிகளில் ஈடுபடல் - சிவகோசரன் (பேச்சு) 16:18, 12 செப்டம்பர் 2013 (UTC)
# பிரஜா வாணி

பிரஜாவாணி என்பது கர்நாடகாவில் வெளியாகும் நாளேடுகளில் ஒன்று. பிரஜாவாணி என்றால் மக்கள் குரல் என்று பொருள். நாள்தோறும் 5,30,000 பிரதிகளை வெளியிட்டு, முதன்மையான கன்னட நாளிதழ்களில் ஒன்றாகத் திகழ்கிறது.  
கர்நாடகாவின் தென்பகுதிகளில் அதிக வாசகர்களைக் கொண்டுள்ளது. நாடளவிலும், பன்னாட்டளவிலும் உள்ள செய்திகளும் வெளியாகின்றன. கதைகள், பாடல்கள், குழந்தைகள் பக்கம் என வெவ்வேறு பகுதிகளைக் கொண்டுள்ளது.
கீழ்க்கண்டவாறு ஒவ்வொரு நாளும் சிறப்பிதழும் இணைப்பாக வழங்கப்படுகின்றன.
- திங்கள் - நகர்ப்பகுதி (இருப்பிடம்)
- செவ்வாய் - விளையாட்டு, கல்வி
- புதன் - வியாபாரம், வணிகம்
- வியாழன் - ஆன்மீகம்
- வெள்ளி - திரைப்படங்கள்,
- சனி - உடல்நலம்
# பிரஜா வாணி

## மற்ற வெளியீடுகள்

- டெக்கன் ஹெரால்டு, ஆங்கில நாளேடு
- சுதா, கன்னட வார இதழ்
- மயூரா, கன்னட மாத இதழ்
# விஜய கர்நாடகா

**விஜய கர்நாடகா** என்பது கர்நாடகாவில் வெளியாகும் கன்னட நாளேடு. அதிகப் பிரதிகளை விற்று, முன்னணி கன்னட நாளேடாக விளங்குகிறது. பெங்களூரு, ஹூப்பளி, மங்களூர், சிமோகா, கங்காவதி, பெலகவி, தாவண்கரே முதலான நகரங்களில் வெவ்வேறு பதிப்புகளை வெளியாகிறது.
# விஜய கர்நாடகா

## ஆசிரியர்கள்

1. ஈஷ்வர தைதோடா
1. மகாதேவப்பா
1. விஷ்வேஸ்வர பாட்
1. ஈ. ராகவன்
1. சுகதா சிறீனிவாசராஜு
# வார்த்தா பாரதி

**வார்த்தா பாரதி** என்பது கர்நாடகாவில் வெளியாகும் கன்னட நாளேடு. இது மங்களூர், பெங்களூர் என இரண்டு பதிப்புகளில் வெளியாகிறது. இதன் தலைமையகம் மங்களூரில் உள்ளது.. கர்நாடகாவிற்கு வெளியே, அரபு நாடுகளிலும் விற்கப்படுகிறது.
# வார்த்தா பாரதி

## செய்திகள்

அரசியல், அறிவியல், சுற்றுச்சூழல், கல்வி, பண்பாடு, மனமகிழ்வு தொடர்பான செய்திகள் வெளியாகின்றன. அரசியல் பிரச்சனைகள் தொடர்பான பேட்டிகளும், விவாதங்களும் இடம்பெறுகின்றன. நாள்தோறும் கன்னட எழுத்தாளர்களும், சமூக ஆர்வலர்களும் தனிப் பகுதிகளில் எழுதுகின்றன. குழந்தைகளுக்காக படங்களுடன் கூடிய கதைகளும் இணைப்பாக `வருகின்றன.
# கன்னட இதழ்களின் பட்டியல்

| 1 | 1848 ஜுலை | மங்களூரு சமச்சார் (கன்னட சமாச்சர்) | மங்களூரு | ஹர்மன் மொக்லிங்க |  |
| --- | --- | --- | --- | --- | --- |
| 2 | 1849 | ஸுபுத்தி | பெல்காம் | வார இதழ் |  |
| 3 | 1859-64 | மைசூர் வ்ருத்தசந்த போதினி | மைசூர் |  |  |
| 4 | 1861 நவம்பர் | ஞானபோதக | பெல்காம் | வெங்கட ரங்கொ கட்டி | வார இதழ்/மாத இதழ் |
| 5 | 1862 | அருணோதய | பெங்களூரு | பி.எல்.ரைசு | மாத இதழ் |
| 6 | 1865-1965 | கன்னட ஸசலச பத்ரிகெ (ஜீவன ஸிக்சண) | பெல்காம் |  |  |
| 7 | 1874 | கர்நாடக ஞான மஞ்சரி |  |  |  |
| 8 | 1875-78 | ஸோதக | வெங்கட ரங்கொ கட்டி |  |  |
| 9 | 1877-1953 | சந்த்ரோதய | தார்வாட் | பண்டிதப்ப சிக்கோடி/ ஜி. எச். க்ருஷ்ணராவ | வார இதழ் /மாத இதழ் |
| 10 | 1883-1906 | கர்நாடக பத்ர | பெல்காம்/தார்வாட் | கட்டி மத்து ஹொன்னசபுரமட |  |
| 11 | 1885 | வ்ருத்தசந்த மஞ்சரீ | வார இதழ் |  |  |
| 12 | 1888 | லோகஸிக்சக | தார்வாட் | வெங்கட ரங்கொ கட்டி |  |
| 13 | 1890-1929 | கர்நாடக வ்ருத்த (தார்வாட் வ்ருத்த) | தார்வாட் | பகீரப்ப மத்து அனசட சன்னபசப்பா | வார இதழ் |
| 14 | 1896 | வசக்பூஷண | தார்வாட் | ஆலூரு வெங்கடரசயரு | மாத இதழ் |
| 15 | 1907 | வசக்தேவி | தார்வாட் | ஹொன்னசபுரமட |  |
| 16 | 1907-08 | ஹிந்தூசதசன ஸமச்சார் | நாராயண கிரிதரராவ் |  |  |
| 17 | 1910-30 | கர்நாடக தனஞ்சய | தார்வாட்/ பெல்காம் | எம். க்ருஷ்ணராவ | நாளேடு |
| 18 | 1911 | ஒக்கலிகரூ ஒக்கலுதனவூ | தார்வாட் | தேஸசயி மத்து ஹொன்னசபுரமட | மாத இதழ் |
| 19 | 1912 | ஸத்போத சந்த்ரிகெ | அகடி | களகனசத | மாத இதழ் |
| 20 | 1918 | கவிதச | மாத இதழ் |  |  |
| 21 | 1918 | ப்ரபசத | தார்வாட் | வசய.பி.ஜடசர | மாத இதழ் |
| 22 | 1921 | பசலமித்ர | வல்லப மஹலிங்க தட்டி | மாத இதழ் |  |
| 23 | 1921-37 | விஜய | தார்வாட் | ஹொசகேரி அண்ணசசசர்ய | நாளேடு/மாத இதழ் |
| 24 | 1921 | கர்மவீர | ஹுப்பள்ளி | ஆர்.எச்.ஹுக்கேரிகர, ஆர்.ஆர்.திவாகர் | வார இதழ் |
| 25 | 1922 | ஜய கர்நாடகா | தார்வாட் | ஆலூரு வெங்கடரசயரு/ த.ரச.பேந்த்ரெ | மாத இதழ் |
| 26 | 1923 | கன்னடிக | தார்வாட் | ஆலூரு வெங்கடரசயரு |  |
| 27 | 1924 | வார்த்த பத்ரிகெ | நாளேடு |  |  |
| 28 | 1926 | நவனீத | பண்டித கவலி | மாத இதழ் |  |
| 29 | 1929 | சம்யுக்த கர்நாடகா | பெளகவி / ஹுப்பள்ளி | ஆர்.எச்.ஹுக்கேரிகர, மத்வரசவ கப்பூர, ரங்கனசத திவாகர் | வார இதழ் /நாளேடு |
| 30 | 1929-55 | கன்னட ப்ரசதமிக ஸிக்சண | ஆர்.வி.தேஸசயி | மாத இதழ் |  |
| 31 | 1930-35 | கர்நாடக டைம்சு | தார்வாட் | எச்.எச்.ஸிவலிங்கஸசசத்ரி | வார இதழ் |
| 32 | 1934-36 | சதசனிக சவரசஜ்ய வ்ருத்த | தார்வாட் | ஆர்.வி.ஜடசர | மாதம் மும்முறை |
| 33 | 1936-49 | ஸமசஜ | தார்வாட் | பசலசந்த்ர கசணேகர | மாத இதழ் |
| 34 | 1938 | ஜயந்தி | தார்வாட் | பெடகேரி க்ருஷ்ணஸர்ம/எச்.வி.மெள்ளிகட்டி | வார இதழ் /மாத இதழ் |
| 35 | 1940 | ப்ரதிபச | தார்வாட் | பசலசந்த்ர கசணேகர | மாத இதழ் |
| 36 | 1947 | ஜசக்ருதி | கசத்ரி ஸசமண்ண | வார இதழ் |  |
| 37 | 1949 | நிரீக்.ஷக | தார்வாட் | எம்.கோவர்தனரசவ |  |
| 38 | 1953-62 | வீரமாதெ | தார்வாட் | சரோஜினி மகிஷி/ஸங்கர நாராயண | மாத இதழ் |
| 39 | 1954 | ப்ரபஞ்ச | ஹுப்பள்ளி | பசடீல புட்டப்ப | வார இதழ் |
| 40 | 1956 | கஸ்தூரி | ஹுப்பள்ளி | லோகஸிக்.ஷண விசவசத நிதி/பச.வெம்.ஆச்சர்ய | மாத இதழ் |
| 41 | 1959 | விஜய வாணி | ஹுப்பள்ளி | பசடீல புட்டப்ப | நாளேடு |
| 42 | 2003 | வார்த்த பாரதி | மங்களூரு/பெங்களூரு | எ.எச. புத்திகெ | நாளேடு |
| 43 | நவோதய | கதக | நாளேடு |  |  |
| 44 | நசகரிக | கதக | நாளேடு |  |  |
| 45 | 1941 | ஹைதராபாத் சமாச்சார் | ஐதரபாத் | மாத இதழ் |  |
# பிடாரி அரசியம்மன் கோயில்

**பிடாரி அரசியம்மன் கோயில்** தமிழ்நாட்டில் கடலூர் மாவட்டத்தில் உள்ள விருத்தாச்சலம் வட்டம் இருப்பு கிராமத்தில் இக்கோவில் அமைந்திள்ளது. இருப்பு என்பது நான்கு திசைகளில் உள்ள ஊர்களின் தொகுப்பு பெயராகும்.
# பிடாரி அரசியம்மன் கோயில்

## இருப்பிடம்

கிழக்கிருப்பு, தெற்கிருப்பு, மேற்கிருப்பு, (கோயிலாங்குப்பம்) வடக்கிருப்பு ஆகிய நான்கு கிராமங்களுக்கு நடுவில் உள்ள இடமே இருப்பு என அழைக்கப்படுகிறது. இக்கிராமங்களில் வாழும் மக்கள் ஒரு காலத்தில் கிருஷ்ணகிரி, தர்மபுரி ஆகிய பகுதிகளிலிருந்து இங்கு வந்து குடியேறியதாக செவிவழிச் செய்திகள் கூறுகின்றன. ஔவைக்கு நெல்லிக்கனி கொடுத்த அதியமான் ஆண்ட நாட்டிலிருந்து வந்துள்ளார்கள் என்பதற்கு சான்றாக அதியமான் குப்பம் என்ற ஊரும் இங்கு உள்ளது. அங்கிருந்து வந்தவர்கள் தங்கள் மன்னனின் பெயரை இந்த ஊருக்கு சூட்டியிருக்கலாம் என கருத இடமுண்டு. இப்பகுதி செம்மண் பூமி. மேலே குறிப்பிட்ட ஊர்களுக்கு பொதுவாக
சேமகோட்டை என அழைக்கப்பட்டு வந்தது. இப்பகுதியை ஆண்ட மன்னன் செம்மண்ணால் கோட்டை கட்டி அதில் வாழ்ந்திருக்கலாம் என எண்ண இடமுண்டு. செம்மண் கோட்டை மருவி சேமக்கோட்டை ஆகியிருக்கக்கூடும்.
# பிடாரி அரசியம்மன் கோயில்

## தல வரலாறு

கோயில் பற்றி கல்வெட்டுகளோ, செப்பு பட்டையங்களோ கிடைக்கப் பெறவில்லை. தர்மபுரி பகுதிகளிலிருந்து இங்கு குடிபெயர்ந்த மக்கள் தங்களுடைய குலதெய்வத்தை இங்கு கொண்டு வந்திருக்கலாம் என எண்ண தோன்றுகிறது. சுமார் 50 ஆண்டுகளுக்கு முன் இக்கோயிலைச் சுற்றி காடுகள் சூழ்ந்திருந்தன. நாளாவட்டத்தில் காடுகள் அழிக்கப்பட்டு விட்டன. அரசியம்மன் இப்பகுதி மக்களின் காவல் தெய்வமாக வணங்கப்படுகிறாள். கோயில் வடக்கு நோக்கி அமைந்துள்ளது. இங்குள்ள மண்ணுக்கு மழை நீரை தேக்கி வைக்கும் தன்மை இல்லை. ஆகவே இக்கோயிலுக்கு குளம் ஏதும் இல்லை. இப்பகுதிகளிலிருந்து வேறு இடங்களுக்கு குடிபெயர்ந்த மக்கள் அரசியம்மனையே குலதெய்வமாக வணங்கி வருகின்றனர்.  
இத்தலத்தைப்பற்றி இவ்வூர் மக்கள் வன்னிய புராணத்தோடு தொடர்பு படுத்தி கூறுகின்றனர். அதாவது புராணத்தில் வரும் வாதாபி, என்ற அரக்கனை அரசியம்மன் வதம் செய்தாள் என்றும், பின் இங்கு வந்து அமர்ந்துவிட்டாள் என்றும் கூறுகின்றனர். ஆனால் வன்னிய புராணத்தில் மேற்படி அரக்கர்கனை சிவனின் யாகத்தீயில் வந்து தோன்றிய ருத்திர வன்னியன் வதம் செய்ததாகக் கூறப்பட்டுள்ளது.
# பிடாரி அரசியம்மன் கோயில்

## உற்சவம்

இக்கோயிலுக்குக் கிழக்கிருப்பு மேற்கிருப்பு, வடக்கிருப்பு, தெற்கிருப்பு, அதியமான்குப்பம், நாச்சி வெள்ளையன் குப்பம் (நெல்லெடிகுப்பம்) முடப்புளி, காட்டுகூடலூர், நண்டு குழி, செடுத்தான் குப்பம் ஆகிய ஊர்கள் உற்சவத்தில் பங்கு கொள்கின்றன்றன.  
சித்திரை மாதத்தில் அமாவாசை அடுத்து வரும் பூச நட்சத்திரத்தில் கொடியேற்றம் நடைபெறும். கொடியேற்றம் அன்றே நாச்சி வெள்ளை யங்குப்பம் கிராமத்தினரால் முதல் உற்சவம் நடத்தப்படுகிறது. மற்ற நாட்களில் முறையே கிழக்கிருப்பு, தெற்கிருப்பு, மேற்கிருப்பு, அதியமான்குப்பம், வடக்கிருப்பு ஆகிய கிராமத்தினராலும் அடுத்த நாள் பரம்பரை தர்மகர்த்தாவாலும், பின் பிரார்த்தனைக்காக வேண்டிக்கொள்பவர்களாலும் உற்சவம் நடத்தப்படுகின்றன.  
தொடர்ந்து வரும் பௌர்ணமி அன்று முதல் அம்மனை கிழக்கிருப்பு, தெற்கிருப்பு, மேற்கிருப்பு, அதியமான்குப்பம், வடக்கிருப்பு, முடப்புளி காட்டுகூடலூரின் ஒரு பகுதி, நாச்சிவெள்ளையங்குப்பம், நண்டுகுழி, செடுத்தான்குப்பம் ஆகிய கிராமங்களுக்கு தூக்கிச்சென்று சாகை வார்த்து (கூழ் வார்த்து) வழிபாடு செய்கின்றனர். 15 ஆம் நாள் இரவு அம்மனைக் கோயிலுக்குக் கொண்டு வருகின்றனர். அன்று இரவு அதியமான் குப்பம் அருகில் உள்ள குளத்திற்கு (ஊத்துகுட்டை) அருகில் எழுந்தருளிருக்கின்ற சிவனிடம் அம்மனை அழைத்து செல்கின்றனர். அங்கு சிவன் லிங்கவடிவில் உள்ளார். அங்கு சிவனுக்கும் அம்மனுக்கும் திருமணம் செய்யும் சடங்கு நிறைவேற்றப் படுகிறது. மாங்கல்யம் சூடுவது திருவோண நட்சத்திரத்தில் நடத்துகின்றனர். அம்மனுக்கு நேர்ந்துகொண்ட பெண்கள் அம்மனின் திருமணத்தன்று தங்கள் தாலியைக் காணிக்கையாக்குகின்றனர்.  
திருமணம் முடிந்தபின் அம்மனை முத்துபல்லக்கில் அமர்த்திக் கோயிலுக்கு ஊர்வலமாக அழைத்து வருவார்கள். கோயிலை அடைந்தவுடன் 6 மணி வரை வாணவேடிக்கை நடத்தப்படும். பின் செடல் உற்சவம் நடைபெறும். நேர்ந்துகொண்டவர்கள் செடல் போட்டுகொள்வதோடு கால்நடைக்கும் செடல் போடுகின்றனர். அன்று மாலை தேர் உற்சவம் நடத்தப்படுகிறது. திருவிழா முடிந்தபின் தேர் இழுப்பது இங்கு வித்தியாசமான நிகழ்வாகும்.
# பிடாரி அரசியம்மன் கோயில்

## பராமரிப்பு

இக்கோயில் தமிழ்நாடு இந்துஅறநிலத்துறையின் கீழ் உள்ளது. காங்கிரஸ் ஆட்சியில் மத்தியில் செய்தித்துறை அமைச்சராக இருந்த பூவராகன் வகையறாக்கள் பரம்பரை தர்மகத்தாவாக இருந்து வருகின்றனர்.
# உதயவாணி

**உதயவாணி** என்பது கர்நாடகாவில் வெளியாகும் முன்னணி கன்னட நாளேடுகளில் ஒன்று. உதயவாணி என்றால் காலைக் குரல் என்று பொருள். மணிப்பால், பெங்களூர், மும்பை, ஹூப்பள்ளி, குல்பர்கா, தாவண்கரே ஆகிய நகரங்களில் வெவ்வேறு பதிப்புகளை வெளியிடுகிறது.
நாளொன்றுக்கு மூன்று இலட்சம் பிரதிகள் விற்பனையாகின்றன. ABC Jun-Dec 2012
# உதயவாணி

## பிற இதழ்கள்

- தரங்கா (வாரந்தோறும் வெளியாகும் குடும்ப இதழ்)
- ரூபதாரா (திரைத்துறை தொடர்பான மாத இதழ்)
- துந்துரு (குழந்தைகளுக்கான இதழ்)
- துசரா (மாத இதழ்)
# உதயவாணி

## இணைப்புகள்

- தளம்
# ஞானேஷ்வர்

**ஞானதேவர்** அல்லது **ஞானேஷ்வர்** அல்லது **தியானேஷ்வரர்** என்பவர் மராத்திய வைணவ அடியார் ஆவார். இவர் பொ.ஊ. 1275 – 1296 காலத்தில் வாழ்ந்தார். இவர் ஒரு வர்க்காரி வைணவ கவிஞரும், மெய்யியலாளரும் ஆவார். பாண்டுங்ரக விட்டலரின் பக்தரான ஞானேஸ்வரர் 21 வயதில் சமாதி அடைந்தார். இவரதி சமாதிக் கோயில் மகாராட்டிரா மாநிலத்தின் புனே அருகில் உள்ள ஆளந்தி எனும் ஊரில் உள்ளது.
# வெளிநாடுவாழ் இந்தியர் நாள்

**வெளிநாடுவாழ் இந்தியர் நாள்**, 2003 ஆம் ஆண்டிலிருந்து ஒவ்வொரு ஆண்டும் ஜனவரி 9 ஆம் நாள் கொண்டாடப்படுகிறது. இந்தியாவைத் தவிர்த்த பிற நாடுகளில் வாழும் இந்தியர்களின் நினைவாகக் கொண்டாடப்படுகிறது. மகாத்மா காந்தி, தென்னாப்பிரிக்காவிலிருந்து மும்பை வந்து சேர்ந்த நாளின் (ஜனவரி 9, 1915) நினைவாக இந்த நாள் தேர்ந்தெடுக்கப்பட்டது. இரண்டு ஆண்டுகளுக்கு ஒரு முறை
ஒவ்வொரு இந்திய நகரத்தில் இவ்விழா கொண்டாடப்படும் எனத் தெரிவிக்கப்பட்டுள்ளது. விழாவின்போது, வெளிநாடுவாழ் இந்தியர்களுக்கும் விருதுகள் வழங்கப்படுகின்றன.
# வெளிநாடுவாழ் இந்தியர் நாள்

## இடங்கள்

ஆண்டுதோறும் இந்நாள் கொண்டாடப்பட்ட இடங்கள்:
- 2003 - புது தில்லி
- 2004 - புது தில்லி
- 2005 - மும்பை
- 2006 - ஐதராபாத்
- 2007 - புது தில்லி
- 2008 - புது தில்லி
- 2009 - சென்னை
- 2010 - புது தில்லி
- 2011 - புது தில்லி
- 2012 - ஜெய்ப்பூர்
- 2013 - கொச்சி
- 2014 - புது தில்லி
- 2015 - மகாத்மா மந்திர், காந்தி நகர், குஜராத்
# சாண்டுர் கணவாய்

**சாண்டுர் கணவாய்** (*Shandur Top*) உலகின் கூரை என அழைக்கப்படுகிறது. இது பாக்கித்தானில் உள்ள கிசர் மாவட்டத்தில் அமைந்துள்ளது. கடல்மட்டத்தில் இருந்து 12,200 அடி உயரத்தில் (3,700 மீட்டர்) அமைந்துள்ளது. இதன் இருபுறமும் கில்கிட் - பால்டிஸ்டான் மற்றும் சிட்ரால் நகரங்கள் அமைந்துள்ளன. ஸாண்டுர் கணவாய் சிட்ராலுக்கும் கில்கிட்-பால்டிஸ்டானுக்கும் இடையேயான முக்கியமான போக்குவரத்துப் பாதையாகும். இருபுறமும் வாழும் மக்கள் கோவார் மொழியில் பேசுகின்றனர்.
# சாண்டுர் கணவாய்

## சாண்டூர் போலோ திருவிழா

இங்கே உள்ள சமவெளிப்பகுதியில் ஒவ்வொரு ஆண்டும் சூலை மாதம் முதல் வாரத்தில் கில்கிட் - பால்டிஸ்டான் அணிக்கும் சிட்ரால் அணிக்கும் இடையே போலோ விளையாட்டு நடைபெறும். இங்கு 1936ஆம் ஆண்டிலிருந்து போலோ விளையாட்டுப் போட்டிகள் நடைபெற்று வருகின்றன. உலகின் பல்வேறு பகுதிகளிலிருந்து பார்வையாளர்கள் வருவர். இப்போட்டியின் போது பாரம்பரிய இசையும் நடனங்களும் இடம்பெறுகின்றன.
# விக்கிப்பீடியா:தமிழ் விக்கியூடகக் கையேடு/மொழிநடை

விக்கிப்பீடியாவில் மொழிநடை என்பது விக்கிப்பீடியா என்ற கலைக்களஞ்சியத்திற்காக உருவாக்கப்படும் கட்டுரைகளின் நடை எவ்வாறு அமைய வேண்டும் என்பதை விளக்குவதாகும். ஒரே போன்ற நடையை அனைவரும் பின்பற்றுவதன் மூலம் கட்டுரைகள் படிப்பவர்களுக்கு எளிதாகவும் ஒரு சீர்மையுடனும் இருக்கும். தமிழின் சிறப்பு என்பது தமிழின் எழுத்துகள் சொற்கள் மற்றும் அதன் பொருள்கள், வாக்கிய அமைப்புகள் ஆகியவற்றைப் பெற்றிருப்பதே ஆகும். இவற்றை உள்ளடக்கியதே மொழி இலக்கணம் ஆகும். எனவே தமிழ் விக்கிப்பீடியாவில் உரைநடையில் பின்பற்ற வேண்டிய நெறிமுறைகளைப் பின்பற்றி எழுதினால் சீராகவும் கருத்து வெளிப்படுவது தெளிவாகவும் இருக்கும். எடுத்துக்காட்டாக, ஒரு கருத்தை எடுத்துரைக்கும்போது செய்வினை அதிகப் பொருத்தமாக இருக்கும் இடங்களில் செயப்பாட்டு வினையைத் தவிர்த்தல், சிறு சிறு சொற்றொடர்களாக எழுதுதல், முடிவில்லாமல் காற்புள்ளி இட்டுக்கொண்டே போவதைத் தவிர்த்தல், இயன்ற அளவு சொற் புணர்ச்சிகளைத் தவிர்த்தல், புணர்ந்தாலும் இடைவெளி விட்டு எழுதுதல், அடைப்புக்குறி விளக்கங்கள் தவிர்த்தல், புழக்கத்தில் உள்ள எளிய சொற்களைப் பயன்படுத்துதல்,சொன்னதையே திரும்பத் திரும்பச் சொல்லுதலைத் தவிர்த்தல், ஐந்தாம் வகுப்பு மாணவரும் தடையின்றி வாசிக்கக் கூடியதாகவும், பத்தாம் வகுப்பு மாணவருக்காவது புரியக்கூடியதாகவும் இருத்தல், ஆங்கில சொற்றொடர் அமைப்புகளின் தமிழாக்கமாக இல்லாமல் தமிழ்ச் சொற்றொடர் அமைப்பைப் பின்பற்றுதல் ஆகிய சில கொள்கைகளைப் பின்பற்றலாம்.
# விக்கிப்பீடியா:தமிழ் விக்கியூடகக் கையேடு/மொழிநடை

## கட்டுரைகளின் உள் ஒருமைப்பாடு

நடையும், வடிவூட்டுதலும் ஒரு கட்டுரைக்குள் ஒரே சீராக இருக்க வேண்டும் என்பது தமிழ் விக்கியின் ஒரு முக்கிய கொள்கை ஆகும்; அதற்காக விக்கிப்பீடியாவின் எல்லா கட்டுரைகளுக்கும் ஒன்று போலத்தான் எழுதப்பட வேண்டும் என்பதல்ல. இரு வேறு கட்டுரைகளை ஒப்பிடும்போது ஒரு கட்டுரையில் வெளியிடப்பட்டுள்ள தகவல் வெளியீடு, மற்றொரு கட்டுரையை விட நன்றாக இருக்கலாம், ஆனால் ஒரே கட்டுரையின் உள்ளே பத்திகளுக்குள் அக்கட்டுரையின் நடையையும் வடிவமைப்பையும் ஒரே சீராக வைத்திருப்பது படிப்பவருக்கு தெளிவையும் நிறைவையும் உண்டாக்கும் வாய்ப்புள்ளது. ஒரு கட்டுரைக்குள் அதன் நடை உள் இசைவுடன் இருப்பது நல்லது.
# விக்கிப்பீடியா:தமிழ் விக்கியூடகக் கையேடு/மொழிநடை

## கட்டுரைகளின் உறுதி

கட்டுரை உருவாக்குநர் ஏதேனும் ஒரு நடையில் உருவாக்கிய ஒரு கட்டுரையின் நடையை அது பொருத்தமாக இருக்கும் பட்சத்தில் அதன் நடையை பொருத்தமான காரணமின்றி வேறொரு காரணத்தை முன்னிட்டும், மற்றொரு நடைக்கு மாற்றக் கூடாது, என நடுவர் குழுக்களிலுள்ள தொகுப்பாசிரியர்கள் தீர்மானித்து உள்ளனர். மேலும் நடையைப் பற்றிய சச்சரவுகளும் தவிர்க்க வேண்டியவை. ஒரு கட்டுரையின் நடையை பற்றிய வேறுபாடு இருந்தால், முதலில் பெரிய அளவில் பங்களித்த எழுத்தாளரின் உரையை கையாளுவது சிறப்பானது.
# விக்கிப்பீடியா:தமிழ் விக்கியூடகக் கையேடு/மொழிநடை

## மூலங்கள் சான்று கோள்களின் அடிப்படையைப் பின்பற்றுதல்

விக்கிப்பீடியாவில் கட்டுரையை உருவாக்கும் ஒரு நபர் தான் சொந்த ஆக்கங்கள் அல்லது ஆய்வுகளை உள்ளிடுவது கூடாது. நீங்கள் மூலங்கள் அல்லது சான்றுகோள்களில் உள்ள நடைகளை பின்பற்றலாம். எடுத்துக்காடாக ஒரு நபரின் பெயரை எவ்வாறு கட்டுரையில் குறிப்பிடவேண்டும் என்ற குழப்பம் நேரும்போது எப்படி மற்ற எழுத்தாளர்கள் கையாளுகிறார்கள் என்பதை பார்த்து தீர்மானிக்கலாம். வேறொரு சிறந்த காரணம் இல்லாவிட்டால், எப்படி தரமான இரண்டாம் வகை தமிழ் மூலங்களில் எழுத்து முறை கையாளப் படுகிறதோ, அதையே பின்பற்றலாம். அந்த கட்டுரையின் ஆதாரங்கள் நம்பத் தகுந்தவையாக இருக்க வேண்டும். கட்டுரையின் ஆதாரங்கள் தற்காலத்திய வழக்கு தமிழின் கூறுகளைக் கொண்டிராவிட்டால், தற்கால வழக்கு தமிழை பின்பற்றுவதோடு, அதன் ஆதாரங்களையும் ஆலோசித்தல் சிறப்பு.
# விக்கிப்பீடியா:தமிழ் விக்கியூடகக் கையேடு/மொழிநடை

## கட்டுரைத் தலைப்புகள்

விக்கிப்பீடியாவில் உருவாக்கப்படும் கட்டுரையின் தலைப்பு கூடுமானவரை எழுவாயாக இருக்க வேண்டும், பயனிலையாக வருதலைத் தவிர்க்கவும். எந்த ஒரு வேற்றுமை உருபும் ('ஐ', 'ஆல்', 'கு' போன்றவை) இணைக்கப்படாத தனிப் பெயர்ச்சொல்லாக வர வேண்டும். எதுவாயிருப்பினும் கட்டுரையின் முதல் சொல்லாகவோ முதல் வரியிலோ முதல் பத்தியிலோ தலைப்பு வரும் வகையில் எழுத வேண்டும். கட்டுரையில் முதன் முறை தலைப்பு வரும்பொழுது அதை ** ** என்ற விக்கி குறியீட்டைப் பயன்படுத்தி தடித்த எழுத்துக்களில் எழுத வேண்டும்.  
கட்டுரையில் முதன் முறை தலைப்பு வரும்பொழுது அதை என்ற விக்கி குறியீட்டைப் பயன்படுத்தி தடித்த எழுத்துக்களில் எழுத வேண்டும். எடுத்துக்காட்டாக, என்று எழுதினால் **நடைக் கையேடு** என்று வரும்
# விக்கிப்பீடியா:தமிழ் விக்கியூடகக் கையேடு/மொழிநடை

## துணைத் தலைப்புகள்

துணைத் தலைப்புகளை (2ஆம் பத்தித்தலைப்பு)தெரியப்படுத்த <code>==</code> என்ற விக்கி குறியை பயன்படுத்துங்கள்; தடித்த எழுத்துக்களுக்கான விக்கி குறியான <code></code> (**தடித்த எழுத்து**) என்பதை பயன்படுத்த வேண்டாம். எடுத்துக்காட்டு:  
:<code>==இது ஒரு துணைத் தலைப்பு==</code>  
என தொகுப்பு பெட்டியில் எழுதினால்  
<div>
:<b><font>இது ஒரு துணைத் தலைப்பு</font></b>
</div>  
என வரும்.  
இம்மாதிரி துணைத் தலைப்புகளை எழுதினால், தானாகவே கட்டுரை உள்ளடக்க அட்டவணை உருவாக்கப்படும். மேலும், இவ்வாறு எழுதப்படும் துணைத் தலைப்புகளில் உள்ள சொற்களுக்கு தேடல் முடிவுகளில் அதிக முக்கியத்துவம் கிடைக்கும். மேலும், இவ்வாறு எழுதுவது வாசகர்களின் வாசிப்பு அனுபவத்தையும் எளிமையாக்கும். துணைத் தலைப்புகளில் இணைப்புகள் தருவதை தவிர்க்கவும்.
அளவுக்கு அதிகமாக துணைத் தலைப்புகள் பயன்படுத்துவதை தவிர்க்கவும்.
# விக்கிப்பீடியா:தமிழ் விக்கியூடகக் கையேடு/மொழிநடை

## நிறுத்தக்குறிகள்

பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளை எழுத்துக்குறிகள் என்கிறோம். எனவே கலைக்களஞ்சியமான விக்கிப்பீடியாவிலும் கால்புள்ளி (,), அரைப்புள்ளி (;), முக்கால்புள்ளி (:),முற்றுப்புள்ளி (.), புள்ளி (.),கேள்விக்குறி (?), உணர்ச்சிக்குறி (!), இரட்டை மேற்கோள்குறி (" "), ஒற்றை மேற்கோள்குறி (' '), தனி மேற்கோள்குறி ( ' ) இது போன்ற குறியீடுகளைப் பயன்படுத்த வேண்டும். இது கட்டுரையினைப் படிப்போர்க்கு தெளிவை ஏற்படுத்தும்.
# விக்கிப்பீடியா:தமிழ் விக்கியூடகக் கையேடு/மொழிநடை

## இலக்கங்களை எழுதுதல்

விக்கிப்பீடியாவில் ஒன்று முதல் பத்து வரை உள்ள எண்களை எழுத்து வடிவில் குறிப்பிடுவது நலம். பத்துக்கு மேற்பட்ட எண்களை, எண் வடிவிலும் குறிப்பிடலாம்.  
(சரியான நடை) ஐந்தாம் நூற்றாண்டு, 17 ஆம் நூற்றாண்டு, பதினேழாம் நூற்றாண்டு  
(தவறான நடை) 5ஆம் நூற்றாண்டு, 02 போட்டிகள்
# விக்கிப்பீடியா:தமிழ் விக்கியூடகக் கையேடு/மொழிநடை

## செயப்பாட்டுவினை

செயப்பாட்டுவினை பெரும்பாலான இடங்களில் தவிர்க்கத்தக்கது. அது வாசிப்பதற்குத் தடையாக அமைந்து, குழப்பத்தை ஏற்படுத்தக் கூடும். "தவிர்க்கப்படக்கூடிய சொற்பயன்பாடுகள்" என்பதைத் "தவிர்க்கக்கூடிய சொற்பயன்பாடுகள்" என்றே சொல்லலாம். அதுதான் இயல்பான பேச்சுவழக்கு ஆகும். செயப்பாட்டுவினை பெரும்பாலும் ஆங்கிலத்தின் செயப்பாட்டு வினையை அப்படியே நேரடிமொழிபெயர்ப்பதால் விளைவது. "Edited pages" என்பதைத் "தொகுக்கப்பட்ட பக்கங்கள்" என்னாமல் "தொகுத்த பக்கங்கள்" என்றே இயல்பாகச் சொல்லலாம். இது விக்கியில் பொதுவான நெறிமுறை ஆகும்.
# விக்கிப்பீடியா:தமிழ் விக்கியூடகக் கையேடு/மொழிநடை

## பிற மொழிப் பெயர்கள்

பிற மொழிப் பெயர்களை (இடங்கள், நபர்கள்) தமிழில் எழுதும் பொழுது, அப்பெயர்களை உரோமன் எழுத்தில் அடைப்புக்குறிக்குள் தாருங்கள் (இது ஆங்கிலம், பிரான்சியம் இடாய்ச்சு போன்ற மொழிகளில் இருக்கலாம்). இப்படி செய்வதால், பிற இணையத்தளங்களில் இந்தப் பெயர் குறித்து தேட உதவியாக இருக்கும். விக்கிப்பீடியா பக்கங்களை உரோமன் எழுத்தில் உள்ள சொற்களைக் கொண்டு தேடுவதற்கும் இது உதவும். தமிழில் ஒலிபெயர்த்து எழுதும்பொழுது தமிழில் மெய்யொலிக்கூட்டம் என்னும் கட்டுரையின் விதிமுறைகளைப் பின்பற்றுங்கள். பிறமொழிப்பெயர்களே ஆயினும், தமிழில் மெய்யெழுத்தில் தொடங்கி எழுதலாகாது என்பன போன்ற விதிகளைப் பின்பற்றி எழுதுங்கள். பொருளுள்ள பெயர்ச்சொற்களுக்கு சீனம், சப்பானிய மொழி போன்ற பிற மொழிகளில் மொழிபெயர்க்கப்பட்டிருக்கும் முற்காட்டு இருந்தால், நாமும் சொற்களை மொழிபெயர்த்து பொருள் விளங்குமாறு வழங்கத் தயங்கக்கூடாது.
இடுகுறிப் பெயர்ச்சொற்களை இயன்ற வரை தமிழ் எழுத்துகளைக் கொண்டு எழுதி அடைப்புக்குறிகளில் ஆங்கிலம், மூல மொழியின் எழுத்துகளைக் கொண்டு எழுதிக் காட்டலாம். ஒலிக்கோப்புகள் தரலாம்.
# விக்கிப்பீடியா:தமிழ் விக்கியூடகக் கையேடு/மொழிநடை

## தேதிகள்

தமிழ் நாட்காட்டி முறை அனைத்துலகத் தமிழர்களால் வெவ்வேறு விதமாகப் புரிந்து கொள்ளப்படுவதால், குழப்பத்தை தவிர்க்கும் பொருட்டு ஆங்கில நாட்காட்டி முறையை தமிழ் விக்கிபீடியாவில் பின்பற்றுதலின் அவசியம் வலியுறுத்தப்படுகிறது. ஆங்கில நாட்காட்டி முறையில் திகதிகள் அறியப்படாத பண்டைத் தமிழ் நாட்டு வரலாற்றுத் தகவல்கள் மட்டும் தமிழ் நாட்காட்டி முறையின் கீழ் தரப்படலாம். ஆங்கில நாட்காட்டித் தேதிகளுடன் கூடுதலாக தமிழ் நாட்காட்டித் தகவல்கள் தருவது வரவேற்கப்படும் வேளையில், எத்தருணத்திலும் அவ்வாறு குறிப்பிடப்படும் தமிழ் மாதப் பெயர்கள் தமிழ் நாட்காட்டி முறைக்கு இணங்க மட்டுமே இருத்தல் அவசியம். கி.பி ஆண்டுகளின் முன் கி.பி எனக் குறிப்பிடத் தேவையில்லை. ஆனால், கி.மு ஆண்டுகளுக்கு முன் கண்டிப்பாக கி.மு எனக் குறிப்பிடவும். *இந்த ஆண்டு*, *அடுத்த ஆண்டு* போன்ற சொற்றொடர்களை தவிர்த்து, ஆண்டு எண்ணை குறிப்பிட்டே எழுதுங்கள். இப்படி எழுதுவதின் மூலம், அடிக்கடி கட்டுரையில் உள்ள தகவல்களை இற்றைப்படுத்த வேண்டிய அவசியத்தை தவிர்க்கலாம்.
# விக்கிப்பீடியா:தமிழ் விக்கியூடகக் கையேடு/மொழிநடை

## சாய்வெழுத்துக்கள்

பின் வரும் இடங்களில் சாய்வெழுத்துக்களைப் பயன்படுத்தவும்.  
படைப்புத் திறன் வெளிப்பாடுகள், நூல்களின் பெயர்கள், திரைப்படப் பெயர்கள், பாடல், கவிதை வரிகள், மேற்கோள்கள், உயிரியல் பெயர்கள், (எ.கா) *சொலனஸ் நைக்ரம்* (மணத்தக்காளி), பிறமொழிச் சொற்களின் எழுத்துப்பெயர்ப்புகள், எழுதப்படும் பொருள் ஒரு சொல்லாகவோ அல்லது எழுத்தாகவோ இருப்பின் அதை சாய்வெழுத்தில் குறிப்பிடவும்.(எ.கா) (1) *அகரம்* தமிழ் அரிச்சுவடியில் உயிரெழுத்துக்களில் முதலெழுத்தாகும். (2)*நாகரீகம்* என்ற சொல் தமிழிலிருந்து வடமொழிக்குச் சென்றதா அல்லது வடமொழியிலிருந்து தமிழுக்கு வந்ததா என்பது பற்றி மொழியியலாளர்களிடையே மாறுபட்ட கருத்துக்கள் நிலவுகின்றன.  
மேலும் சாய்வெழுத்துகளைக் கீழ்கண்டவைகளின் தலைப்புகளுக்கு பயன்படுத்தவும்.  
- நூல்கள்
- கணினி, நிகழ்பட ஆட்டங்கள்
- அறமன்ற வழக்குகள்
- திரைப்படங்கள்
- நீண்ட கவிதைகள்/காப்பியங்கள்
- பாட்டு தொகுப்புகள்
- தனியார் பெயர் தாங்கிய பயண வண்டிகள்
- இசை ஆக்கங்கள்
- இதழ்கள் (நாளிதழ்கள், கிழமை இதழ்கள், மாதிகை)
- நாடகங்கள்
- பெயர் சூட்டப்பட்ட கப்பல்கள்
- தொலைக்காட்சித் தொடர்கள்
- ஓவியம், கலைப் பொருள்கள்  
பொதுவாக நீண்டஆக்கங்களுக்கு சாய்வெழுத்து பயன்படுத்தவும். கீழுள்ள சிறிய ஆக்களின் தலைப்புகள் மேற்கோள் குறிகளுக்கிடையே இருக்க வேண்டும்.  
- கட்டுரைகள், உரைகள்
- பெரிய நூலின் உட்பிரிவுகள்
- தொலைக்கட்சி தொடரின் தனிப் பகுதிகள்
- சிறிய கவிதைகள்
- குறுநாவல்கள் (குறும்புதினங்கள்)
- பாட்டுகள்.  
சில இடங்களில் தலைப்பு சாய்வெழுத்திலோ, மேற்கோள் குறிகளுக்கிடையிலோ இருத்தல் கூடாது  
- மதச் சொற்பொழிவுகள்
- நீதிமன்ற, சட்டமன்ற ஆவணங்கள்
# விக்கிப்பீடியா:தமிழ் விக்கியூடகக் கையேடு/மொழிநடை

## சாய்வெழுத்துக்கள்

### சொற்களைச் சொற்களாகக் குறிப்பிடும் பொழுது

சொற்களைச் சொற்களாகவோ, ஓர் எழுத்தை எழுத்தாகவோ குறிப்பிடும் போது சாய்வெழுத்தை பயன்படுத்துக. எடுத்துக்காட்டு:  
*உலகமயமாகுதல்* என்பது உலகளவில் பன்னாடுகளிடையே ஏற்படும் பொருட்கள், கலாசாரம், கருத்து, மூலதனம் இவற்றின் ஏற்றுமதி-இறக்குமதிகளை குறிக்க 20 ஆண்டுகளாகப் பயன்படுகிறது. (இங்கு *உலகமயமாதல்* என்பது அச்சொல்லைப் பற்றிய விளக்கம் ஆகையால் அச்சொல்லைக் சாய்வெழுத்துகளில் காட்டவும்)
# விக்கிப்பீடியா:தமிழ் விக்கியூடகக் கையேடு/மொழிநடை

## பிற மொழிச் சொற்கள்

தெரிந்தும் தமிழ்ச் சொற்களுக்கு ஈடாக பிற மொழிச் சொற்களை பயன்படுத்த வேண்டாம். தெரியாமல் பிற மொழிச் சொற்களைப் பயன்படுத்தினால் பிற பயனர்கள் பரிந்துரைப்பர், அல்லது மாற்றி எழுதுவர். எடுக்காட்டுக்கள்: கம்பியூட்டர் - கணினி, இண்டர்னட்-இணையம், சைக்கிள்-மிதிவண்டி.  
பிற மொழி சொற்றொடர் கொடுக்கும் போதும், சில தமிழில் இன்னும் சேர்க்கப்படாத ஒரு சில பிறமொழி சொற்கள் கொடுக்கும் போதும்,சாய்வு எழுத்துக்களைப் பயன்படுத்தலாம். தமிழ்மயப் படுத்தப்பட்ட பிறமொழிச் சொற்களை அந்த சூழ்நிலைகளில் பயன்படுத்த முடியும். எடுத்துக்காட்டு: ஜப்பானிய மொழியில் படிப்பதற்கும், எழுதுவதற்கும் *ஹிரகானா, கடகானா, கஞ்சி*, சில சமயம் *ரோமாஜி* எழுத்துரு அறிவு தேவைப்படுகிறது. ஆனால் தமிழ் மொழியில் சேர்க்கப் பட்டுள்ள பிற மொழி சொற்களை எழுதும் போது, சாய்வு முறையை பயன்படுத்தக் கூடாது - எடுத்துக்காட்டு டி. என். ஏ பாலிமரேசு, கடோலினியம், பெர்ள், தாலிபான். இதில் ஒரு குறுக்கு வழி, தமிழ் அகராதிகளில் வரும் சொற்களை சாய்வு படுத்தி எழுதாமல் இருப்பது நன்று. பிற மொழிச் சொற்கள் மிகக் குறைந்த அளவே பயன்படுத்த வேண்டும், தேவையெனில் பிறமொழியில் அவை எவ்வாறு குறிக்கப்படுகின்றன என்பதனை பக்கத்தில் அடைப்பு குறிகளில் போடலாம்.